Tupakointikieltoa esittävä merkki
**Tupakoinnin lopettaminen** on pidättäytymistä aloitetusta tupakoinnista. Tupakoinnin lopettaminen on siis yritys lopettaa tupakointi kokonaan, ja se on eri asia kuin tupakoinnista kieltäytyminen tupakointia koskaan aloittamatta. Tupakan sisältämä nikotiini aiheuttaa ajan kuluessa tupakoitsijalle riippuvuuden, ja tupakointia lopetettaessa esiintyy usein vieroitusoireita. Nikotiini voi aiheuttaa voimakkaan riippuvuuden, jolloin tupakoinnin lopettaminen on vaikeaa. Tupakoinnin lopettamisen apuvälineiksi on kehitetty nikotiinipurukumia, -laastareita ja vastaavia tuotteita.

Kun henkilö lopettaa tupakoinnin, haju- ja makuaisti palautuvat ennalleen jo seuraavien päivien aikana. Tupakoinnin aiheuttamien vakavien sairauksien riskit pienenevät ajan kanssa.

Tupakoinnin lopettamisesta on aina etua, mutta hyödyt ovat erityisen suuret nuorena lopettaneilla. Tupakoinnin lopettaminen voi vaatia useita yrityksiä, ja lopettamisen epäonnistuminen on yleistä stressin, nousseen painon ja vieroitusoireiden takia.

Monissa maissa järjestetään Nicotine Anonymous -kokouksia tupakoinnin lopettajille.

Tutkimuksia
-----------

Yhdysvaltalaisen Johns Hopkinsin yliopiston tutkijat ovat havainneet, että keuhkojen toiminnan hiipuminen ihmisen ikääntyessä on hitaampaa niillä entisillä tupakoijilla, jotka syövät paljon tomaatteja ja hedelmiä (kuten omenoita ja banaaneja), kuin muilla tupakoinnin lopettaneilla. Tuloksista pyrittiin sulkemaan pois sellaisten tekijöiden vaikutus kuin tutkittavien erilainen ikä, paino ja liikunnallisuus.

Apuvälineet
-----------

Nikotiinilaastari iholla
Nikotiiniriippuvuuden kontrolloimiseen voidaan käyttää erilaisia nikotiinikorvaushoitovalmisteita, kuten nikotiinilaastaria, nikotiinipurukumia, nikotiinipastilleja tai nikotiini-inhalaattoria tai nikotiinia sisältämättömiä reseptilääkkeitä, joita Suomessa ovat Champix, Zyban ja Noritren. Tapariippuvuuden hoidossa sähkötupakka lienee tehokas.

Vieroitusoireet
---------------

Useimmiten vieroitusoireet aiheuttaa nikotiinin väheneminen tupakoitsijan elimistössä. Lopettaja saattaa kokea esimerkiksi ärtyneisyyttä, tupakanhimoa, unettomuutta, keskittymiskyvyn heikkenemistä, päänsärkyä ja kasvanutta ruokahalua. Vähäisempiä vieroitusoireita voi seurata, jos tupakoitsija siirtyy käyttämään tavallista vähemmän nikotiinia sisältäviä tupakkamerkkejä tai vähentää tupakointiaan huomattavasti.

Tupakanvieroituslääkkeet
------------------------

Tupakan aiheuttamaan nikotiiniriippuvuuden vieroitukseen voidaan käyttää seuraavia lääkeaineita:*kenen mukaan?*

* Bupropioni
* Varenikliini
* Nortriptyliini
* Klonidiini
* Ribonabantti
* Moklobemidi
* Selegiliini
* Nalmefeeni

Katso myös
----------

* Sähkötupakka

Lähteet
-------

1. 1 2  Käypä hoito: Tupakasta vieroitus
2. ↑  Centers for Disease Control and Prevention
3. 1 2  Tutkimus: Tupakoinnin aiheuttamia keuhkovaurioita voi korjata ruokavaliolla *Yle Uutiset*. Viitattu 2.1.2018.
4. ↑  Kirsi Tarnanen ja Klas Winell: Tupakoijasta tupakoimattomaksi, sauhuttelijasta savuttomaksi – otatko haasteen vastaan?  30.01.2012. Duodecim. Viitattu 20.06.2012.
5. ↑  Krogerus, Milka: Sähkösavuke – uusi apu tupakoinnin lopettamiseen *tohtori.fi*.  20.10.2011. Darwin Media Oy. Viitattu 31.12.2011.
6. ↑  MedlinePlus: Nicotine addiction and withdrawal
7. 1 2  Marina Erhola, Heidi Alenius: "Tupakoinnin lopettaminen ja vieroitushoidot", *Lääkärin käsikirja*, s. 1381–1384. Kustannus Oy Duodecim, 2004.
8. 1 2  Kristiina Patja: Tupakoinnin lopettaminen - reseptilääkkeet *Duodecim - Terveyskirjasto*. Viitattu 21.10.2019.

Kirjallisuutta
--------------

* Lehmusto, Heikki: *Stop smoking: Ratsasta himosi aallolla*. Helsinki: WSOY, 2010. ISBN 978-951-0-36137-5.
* Nieminen, Raimo: *Vapaaksi tupakasta*. Therapia generalia. Vantaa: Pharmacia & Upjohn, 1999 (3. painos 2002). ISBN 951-97189-2-3.
* Patja, Kristiina & Iivonen, Karin & Aatela, Eija: *Tupakkapakko? Vapaaksi savusta*. Helsinki: Duodecim, 2009. ISBN 978-951-656-339-1.
* Vierola, Hannu: *Pysy nuorena – elä kauemmin: Tyttöjen ja naisten tupakkatietokirja*. Helsinki: Tietosanoma, 2007. ISBN 978-951-885-289-9.
* Vierola, Hannu: *Tupakka: Miehen tietokirja*. Helsinki: Terra Cognita, 2007. ISBN 978-952-5697-15-5.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tupakoinnin lopettaminen**.
* Aiheesta terveyskirjaston sivuilla.
* Nikotiinivalmisteet - terveyskirjasto.
* Tupakoinnin lopettaminen - reseptilääkkeet - terveyskirjasto.